钦定古今图书集成/理学汇编/字学典/第098卷 > 沈约
## 钦定古今图书集成/理学汇编/字学典/第098卷 > 沈约

按《梁书》本传：“沈约，字休文，吴兴武康人也。笃志好学，
博通群籍。齐惠文太子居东宫，为管书记，直永寿省，
校四部图书。梁高祖受禅，封建昌县侯，寻加特进光
禄侍中，谥曰隐。”

按《宣和书谱》，约作草字亦工，大抵胸中所养不凡，见
之笔下者皆超绝。故善论书者，以谓胸中有万卷书，
下笔自无俗气。今御府所藏草书一：今年帖。